Kære ven på adresselisten
i Gårslev Indre Mission!

Nye EU-regler for håndtering af persondata er trådt i kraft. Tanken er, at persondata skal behandles på et ordentligt, forsvarligt og veldokumenteret grundlag. Det ønsker vi naturligvis at efterleve.

**Hvad bruger vi dine oplysninger til?**
Du/I står på adresselisten hos Gårslev Indre Mission. Det betyder, at vi har mulighed for at sende dig/jer vores aktuelle IM-program og, for nogles vedkommende, at vi også kan udsende aktuelle informationer pr. mail. Adresselisten gør desuden gavn, når vi har behov for at spørge folk om en hjælpende hånd ved opgaver i Indre Mission eller i det tilknyttede klubarbejde.

**Vi deler dine oplysninger med …**
Kontaktoplysningerne på vores adresseliste er tilgængelig for bestyrelsen i Gårslev Indre Mission, arbejdsgrene tilknyttet Gårslev Indre Mission og naturligvis de på adresselisten, som får den tilsendt.

Samtykket kan til hver en tid trækkes tilbage, hvorefter du/I slettes fra adresselisten.

**Særligt for bidragsydere**
Oplysninger om bidragsydere gemmes kun, hvis det er nødvendigt af regnskabsmæssige årsager (regnskabsbilag). Alle regnskabsbilag opbevares i 5 år jf. bogføringsloven. Disse regnskabsoplysninger opbevares sikkert hos kassereren.

**Samtykke pr. mail eller via nedenstående slip**
For at vi fortsat har mulighed for at benytte dine/jeres kontaktoplysninger på adresselisten, vil vi derfor bede om din/jeres skriftlige samtykke til dette. Samtykket stiles til bestyrelsen for Gårslev Indre Mission og kan sendes således:

1. På mail
*Skriv teksten under den stiplede linje ind i mailen og tilføj dit/jeres fulde navn(e) og adresse.*
2. I underskrevet form
*Klip slippen nedenfor af.*

Med venlig hilsen og tak for din/jeres ulejlighed
**Bestyrelsen for Gårslev Indre Mission**

- - - - - - - - - - - - - - - - - - - - - - - - - - - - - - - - *- -* - - - - - - - - - - - - - - - - - - - - - -

**Til bestyrelsen for Gårslev Indre Mission**

Undertegnede giver hermed samtykke til at Gårslev Indre Mission må benytte mine kontaktoplysninger til foreningsarbejdet i Gårslev Indre Mission, samt dele oplysningerne med øvrigt opførte på adresselisten.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn(e) og adresse (BLOKBOGSTAVER)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato og underskrift*